# Amorgós

### De Viquipèdia

Amorgós (en grec Αμοργóς) és una illa grega de la mar Egea, la més occidental del grup de les Cíclades i la més propera a l'arxipèlag veí del Dodecanès, situada al sud-est de Naxos, a 138 milles marines del port del Pireu. Té una superfície de 121 km² i 112 km de costa. La seva població era de 1.800 habitants el 1995. Té dos ports, tots dos a la costa que mira cap a Naxos: Katàpola a l'oest i Egiali a l'est. El punt més alt és a l'extrem est de l'illa, al cim del Kríkelo (821 m). La capital de l'illa és Amorgós, o Khora, situada a l'interior, a 320 m per damunt de Katàpola.

L'indret més conegut de l'illa és el petit monestir de Khozoviótissa, fundat el segle XI, que penja al mig d'un penya-segat a 300 m sobre el mar a la costa est, i que apareix a la pel·lícula El gran blau de Luc Besson.

## [edita] Història

L'illa ja va ser habitada durant el neolític i va tenir la seva edat d'or durant la cultura ciclàdica del 3r mil·lenni aC. També s'han identificat restes de l'època minoica a Minoa.

Antigament tenia tres ciutats, totes a la costa oest: Minoa (al centre), Arkesini (al sud) i Egiali o Aigiale (al nord), de les quals ja no existeixen més que ruïnes. Una ciutat anomenada Melània podria ser la mateixa Egiali. Minoa i Egiali foren colònies milèsies. L'illa va ser utilitzada repetidament com a destinació d'exili de personatges indesitjables durant l'imperi romà i el bizantí.

El 1537 va ser conquerida pels turcs. El 1832 va passar a formar part del recentment constituït Regne de Grècia. Durant la Dictadura dels Coronels es va tornar a fer servir com a lloc d'exili.

Obtingut de "http://ca.wikipedia.org../../../a/m/o/Amorg%C3%B3s.html"

Categoria: Illes gregues

##### Views

- Article
- Discussió
- Revisió actual

##### Cerca

##### En altres llengües

- Deutsch
- Ελληνικά
- English
- Español
- Suomi
- Français
- Italiano
- Lumbaart
- Nederlands
- Polski
- Svenska